Carlos Hugo av Bourbon-Parma
Store norske leksikon,Historie,Verdens historie og samtidshistorie,Europa,Spanias historie
Carlos Hugo av Bourbon-Parma var en spansk prins og rival til Juan Carlos 1. Han var etter 1975 karlistbevegelsens pretendent til den spanske trone. Sammen med sin far, Xavier av Bourbon-Parma, ble han 1968 utvist fra Spania for uønsket politisk virksomhet, men han vendte tilbake i 1977.
I 1979 sto han øverst på karlistpartiets valgliste etter å ha fått spansk statsborgerskap. Han fikk 7,7 % av stemmene i Navarra, men ble ikke innvalgt i Cortes. Etter valgnederlaget trakk han seg fra politikken og flyttet til USA, der han var professor ved Harvard University i flere år før han flyttet til Brussel i 1999. I årene 1964–81 var han gift med prinsesse Irene av Nederland, dronning Beatrix' søster. Les mer i Store norske leksikon Spania Spanias historie